Rúmlega tvöfalt magn af marijúana hefur verið haldlagt hjá lögreglu höfuðborgarsvæðisins og tollyfirvöldum það sem af er ári miðað við allt árið í fyrra.
Mun meira hefur verið haldlagt af marijúana það sem af er ári en síðasta ár af hálfu lögreglunnar á höfuðborgarsvæðinu og tollyfirvöldum. Einnig hefur verið lagt hald á meira af kókaíni, e-töflum og LSD nú en áður.
Gífurleg aukning er í magni marijúana sem lagt hefur verið hald á það sem af er ári miðað við síðasta ár, eða rúm hundrað og átta kíló, en allt árið í fyrra voru rúm fjörutíu kíló af maríhúana haldlögð.
Margeir Sveinsson aðstoðaryfirlögregluþjónn hjá lögreglunni á höfuðborgarsvæðinu segir unglinga og allt upp í fullorðið fólk vera í þeirri neyslu.
Að það sem við erum að sjá að þessar framleiðslur eru orðnar stærri heldur en áður var
Meira magn kókaíns, metamfetamíns, e-taflna og LSD-taflna hefur verið haldlagt í ár en árið 2020. Rúm tuttugu og fjögur kíló af amfetamíni voru haldlögð síðasta ár en rúm níu kíló það sem af er þessu ári. Metamfetamíntölur taka stökk úr hundrað og sjö grömmum í fimm hundruð og þrjátíu. Kókaínhaldlagning fer úr tæpum tveimur kílóum í tæp sex. Sama magn af heróíni hefur verið haldlagt nú á tíunda mánuði ársins og allt árið í fyrra eða ellefu grömm en mun minna af hassi en áður eða hundrað og áttatíu grömm tæp miðað við rúm fjögur hundruð grömm árið 2020. Vörslu- og neyslumálum fækkaði á milli ára og má rekja það til heimsfaraldursins að sögn Margeirs.
Það var ekki verið að það jukust ekki samskipti við fólk þessi faraldur var í gangi og menn fóru varlega
Lögreglan á höfuðborgarsvæðinu og tollyfirvöld hafa lagt hald á tvöfalt meira af maríjúana það sem af er ári miðað við sama tíma í fyrra. Einnig hefur verið lagt hald á meira magn af kókaíni, e-töflum og LSD nú en áður.